रमेश वर्मा फिर बने मिनी ट्रक यूनियन ठियोग के प्रधान
ठियोग | मिनीट्रक ऑपरेटर्स यूनियन का साधारण अधिवेशन प्रधान रमेश वर्मा की अध्यक्षता में यूनियन के कार्यालय रहीघाट में हुआ। इस बैठक में ठियोग तहसील के 65 से अधिक ट्रक आपरेटर्स ने हिस्सा लिया। बैठक में वर्ष 2017-18 के लिए प्रबंध कमेटी का चुनाव किया गया। इन चुनावों में लगातार 15वें वर्ष रमेश वर्मा को यूनियन का प्रधान चुना गया। अन्य पदाधिकारियों में सुरेश वर्मा को उपप्रधान, अनु खाची को अध्यक्ष, धनीराम वर्मा को सचिव, लायकराम सास्टा को कोषाध्यक्ष, हरदेव शर्मा को सलाहकार और राजेंद्र वर्मा, रमेश शर्मा, महेंद्र वर्मा, देवीराम शर्मा राजेश चौहान को अड्डा प्रभारी चुना गया।
हेमचंद हेटा को कार्यालय प्रबंधक बनाया गया। बैठक में यूनियन के सभी सदस्यों ने अपने क्षेत्र में किसानों बागबानों को परिवहन की अच्छी व्यवस्था देने उनके उत्पाद समय पर मंडियों तक पहुंचाने का प्रण किया। रमेश वर्मा ने कहा कि किसानों के साथ मिलकर यूनियन के सभी सदस्य कार्य कर रहे हैं। इस मौके पर ठियोग के परिश्रमी किसानों-बागबानों को बे-मौसमी सब्जियों सेब के उत्पादन में उनकी सफलता के लिए उन्हें बधाई दी।
bho_Deva hin_Deva hin_Deva